section_heading: Karijera
paragraph_text: 2006. Brees seli u New Orleans Saintse<ref> i već u prvoj sezoni odličnim igrama ulazi u prvu All-Pro momčad. 2009. Saintsi predvođeni Breesom ulaze u doigravanje nakon 13 pobjeda u regularnom dijelu sezone. Nakon pobjeda nad Arizona Cardinalsima i Minnesota Vikingsima dolaze do svog prvog Super Bowla u povijesti gdje ih čekaju Indianapolis Coltsi Peytona Manninga. Saintsi pobjeđuju 31:17, a Brees je proglašen MVP-jem Super Bowla. 2011. Brees ruši rekord u jardima dodavanja, 5476,<ref> kojeg je postavio Dan Marino još 1984. godine, a uz to je izabran za igrača godine u napadu. Idućih pet sezona Brees nastavlja s odličnim igrama, s više od 4800 jarda dodavanja u svakoj od njih, ali Saintsi u njima samo jednom dolaze do doigravanja. 2018. Brees ruši rekord u postotku uspješnih dodavanja (74.4%), a Saintsi gube u konferencijskom finalu od Los Angeles Ramsa. Sezone 2019. Brees propušta 5 utakmica zbog ozljede palca na desnoj ruci.<ref> Na mjestu quarterbacka ga zamjenjuje Teddy Bridgewater, ali se Brees vraća kasnije u sezoni i vodi momčad u doigravanje, te po 13. put u karijeri biva izabran u Pro Bowl.